ΓΡΑΠΤΗ ΕΡΩΤΗΣΗ E-3379/02

υποβολή: Bart Staes (Verts/ALE) προς την Επιτροπή

(27 Νοεμβρίου 2002)

Θέμα: Κόστος επισκευής και χρονοδιάγραμμα επαναχρησιμοποίησης του κτιρίου Berlaymont

Σύμφωνα με διάφορα άρθρα στην ημερήσιο Τύπο, το κράτος του Βελγίου και η Ε.Ε. κατέληξαν σε συμφωνία σχετικά με την επαναχρησιμοποίηση του κτιρίου Berlaymont. Λέγεται ότι η Ε.Ε. θα καταβάλει στο Βέλγιο ποσό ύψους 545 εκατ. ευρώ και η Επιτροπή — σύμφωνα με τον Βέλγοπουργό Daems — θα μπορέσει να χρησιμοποιήσει το κτίριο στο τέλος του 2003. Επειδή όμως η Επιτροπή διατύπωσε ορισμένες περαιτέρω απαιτήσεις σχετικά με αναπροσαρμογές που χρειάζονται για τη χρήση των πολυμέσων, δεν είναι βέβαιο ότι θα μπορέσει να τηρηθεί η προαναφερθείσα προθεσμία Μια περαιτέρω αναβολή θα έχει ως αποτέλεσμα να επιβληθεί στο βελγικό κράτος πρόστιμο το οποίο θα ανέλθει τουλάχιστον σε 15 εκατ. ευρώ. Το ποσό αυτό, σε συνδυασμό με άλλα έξοδα μεταξύ άλλων για την αφαίρεση του αμιάντου και την μίσθωση άλλων κτιρίων, ανέρχεται σε συνολικό ποσό 1,4 δισ. ευρώ. Οι ειδήσεις στον Τύπο δεν είναι ιδιαίτερα σαφείς.

Μπορεί η Επιτροπή να αναφέρει πλήρως και συγκεκριμένα ποια συμφωνία επετεύχθη και για πότε προγραμματίζεται η μετακόμιση της Επιτροπής στο κτίριο Berlaymont;

Απάντηση του κ. Kinnock εξ ονόματος της Επιτροπής

(12 Δεκεμβρίου 2002)

Όπως θα γνωρίζει το αξιότιμο μέλος του Κοινοβουλίου, κατά το διάστημα που παρήλθε από την κατάθεση της ερώτησής του, στις 21 Οκτωβρίου 2002, από το μέλος της Επιτροπής το αρμόδιο για τη διοικητική μεταρρύθμισηποβλήθηκε η ανακοίνωση της Επιτροπής στο Κοινοβούλιο σχετικά με το μέλλον του κτιρίου Berlaymont σε μικτή συνεδρίαση της επιτροπής προϋπολογισμών (COBU) και της επιτροπής δημοσιονομικού ελέγχου (COCOBU). Κατά την εν λόγω συνεδρίαση το μέλος της επιτροπής το αρμόδιο για τη διοικητική μεταρρύθμιση είχε την ευκαιρία να δώσει στο αξιότιμο μέλος του Κοινοβουλίου διάγραμμα της συμβατικής συμφωνίας μεταξύ της Επιτροπής και της βελγικής κυβέρνησης καθώς και πολλές από τις λεπτομέρειες των όρων όσον αφορά την απόκτηση του Berlaymont. Επίσης, στις 23 Οκτωβρίου 2002, παρουσίασε τη συμφωνία δημοσίως σε κοινή συνέντευξη τύπου με τονπουργό δημοσίων έργων, κ. Rik Daems.

Όπως εξειδικεύεται στην ανακοίνωση, η συμφωνία μεταξύ του Βελγίου, της Berlaymont 2000 και της Επιτροπής προβλέπει:

- Καθορισμένη τιμή 552 879 207 ευρώ, από τα οποία 503 318 502 ευρώ αποτελούν το μερίδιο της Επιτροπής για τις δαπάνες ανακαίνισης και 49 578 705 ευρώ για την αξία του κτιρίου πριν την ανακαίνιση (αριθμητικό δεδομένο που καθορίστηκε το 1997 στο ποσό των 2 δισεκατομμυρίων BEF). Το σχετικό επιτόκιο ανέρχεται σε 5,37 %. Έτσι η πρώτη ετήσια πληρωμή θα ανέλθει σε 31 891 235 ευρώ, με προσαύξηση κατά 2 % για τις διαδοχικές ετήσιες πληρωμές κατά τα έτη που ακολουθούν το έτος αγοράς.

- Καθορισμένη ημερομηνία παράδοσης 31 Δεκεμβρίου 2003 για το βασικό κτίριο και 31 Μαρτίου 2004 και 30 Ιουνίου 2004 για την αίθουσα συνεδρίασης της Επιτροπής και τον τεχνικό εξοπλισμό πολυμέσων, αντίστοιχα.

- Ειδικές ποινικές ρήτρες για κάθε μια από τις τρεις καταληκτικές ημερομηνίες σε περίπτωση που αυτές δεν τηρηθούν: η Επιτροπή θα παύσει τις πληρωμές του ενοικίου για το κτίριο Berlaymont (15,4 εκατομμύρια ευρώ) σε περίπτωση που δεν θα είναι έτοιμο για εγκατάσταση την 1η Ιανουαρίου έτους 2004. Εάν δεν τηρηθεί η καταληκτική ημερομηνία 31 Μαρτίου 2004, η ετήσια δόση θα μειωθεί κατάναλογία για τους μήνες καθυστέρησης από την πρώτη ημέρα καθυστέρησης (η μείωση αυτή θα ανέρχεται σε 221 000 ευρώ ανά μήνα). Η ίδια ρύθμιση ισχύει για την καταληκτική ημερομηνία 30 Ιουνίου 2004. Οι εν λόγω ποινικές ρήτρες είναι σωρευτικές.

- Εγγυήσεις και από το βελγικό κράτος και από τη Berlaymont 2000 όσον αφορά την εκτέλεση των εργασιών και την κατανομή των δυσμενών συνεπειών σε περίπτωση απρόβλεπτων γεγονότων και σε περίπτωση αποδεδειγμένης απάτης εκ μέρους τρίτων.

Ηπογραφή της σύμβασης με τη βελγική κυβέρνηση έλαβε χώρα στις 23 Οκτωβρίου 2002. Ήδη η Επιτροπή καταρτίζει πρόγραμμα προοδευτικής εγκατάστασης στο κτίριο από τις αρχές του έτους 2004.